Germaniya Rossiya tahdidi sababli mudofaa xarajatlarini oshirishi lozim, dedi AQShning ushbu davlatdagi elchisi Richard Grenell Welt am Sonntag nashriga bergan intervyusida. «NATO 2024 yilga kelib xarajatlarni YaIMning 2%igacha oshirishni so‘ramoqda. AQSh o‘zining buyuk ittifoqchisi Germaniyaga hozir NATOni bo‘shashtirish vaqti emasligini eslatmoqda. Ruslar ostonada turganida NATO kuchayishga muhtoj ekanligini hamma anglashi lozim», — dedi Grennel. Yanvar o‘rtalarida Germaniya TIV Grenellning nemis kompaniyalariga tahdid qilib jo‘natgan maktubini tanqid qilgandi. Grenellning o‘zi esa faqat Amerika hukumatining bayonotini takrorlaganini bildirgandi.